
പാഠം അവതരിപ്പിക്കൽ
തുടക്കം
വളരെ അത്ഭുതകരമായ എന്തെങ്കിലും നിങ്ങൾ കണ്ടിട്ടുണ്ടെങ്കിൽ, അത് യഥാർത്ഥമാണെന്ന് ആദ്യം വിശ്വസിക്കാൻ കഴിയാതിരുന്നത് നിങ്ങൾ ഓർക്കും. ഇതിന് ഒരു ഉദാഹരണം പറയുക, ഉദാഹരണത്തിന് വളരെക്കാലത്തെ അസാന്നിധ്യത്തിനുശേഷം ഒരാൾ അപ്രതീക്ഷിതമായി സമൂഹത്തിലേക്കു മടങ്ങിവരുന്നത്.
പാഠത്തിലെ പ്രധാന ആശയങ്ങൾ
1.	മഗ്ദലന മറിയയ്ക്കു വലിയ ഒരു അത്ഭുതം നേരിട്ടു. യേശുവിനെ ക്രൂശിച്ചതിന്റെ മൂന്നാം ദിവസം അവൾ യേശുവിന്റെ കല്ലറയ്ക്കൽ ചെന്നപ്പോൾ അത്ഭുതകരമായ ചില കാര്യങ്ങൾ സംഭവിച്ചു. അന്നു രാവിലെ പുറപ്പെട്ടപ്പോൾ സംഭവിച്ചതെല്ലാം ഓർത്ത് അവൾ ഒരുപക്ഷേ വളരെ ദുഃഖിതയായിരുന്നിരിക്കാം. ചിത്രം 11 കാണിക്കുക. യേശുവിന്റെ കല്ലറയുടെ പ്രവേശനത്തിനു മുമ്പിലുള്ള വലിയ കല്ല് ഉരുട്ടിമാറ്റിയിരിക്കുന്നത് കണ്ടതാണ് അവളുടെ ആദ്യത്തെ അത്ഭുതം. അവൾ വിഷമിച്ച് ശിമോൻ പത്രൊസിനോടു പറയാൻ ഓടിപ്പോയി (20:1-2).
2.	പത്രൊസും യോഹന്നാനും അന്വേഷിക്കാൻ കല്ലറയ്ക്കുള്ളിൽ കടന്നപ്പോൾ മറിയ പുറത്തു നിന്നു കരഞ്ഞു. അവർ പോയശേഷം അവൾ അകത്തു നോക്കി. ചിത്രം 11 കാണിച്ച് അവൾ കണ്ടതും കേട്ടതും വിവരിക്കുക (20:3, 10-13). ക്ലാസ്സിനെ ചിത്രം കാണിക്കുമ്പോൾ യേശുവിന്റെ രൂപം (ചിത്രത്തിൽ ഇടതുവശത്ത്) ഒരു കടലാസ് കൊണ്ട് മറയ്ക്കുക.
3.	മറിയ വളരെ കരഞ്ഞതുകൊണ്ട് കല്ലറയ്ക്കു പുറത്ത് അവളുടെ അരികെ ഒരു മനുഷ്യൻ പ്രത്യക്ഷപ്പെട്ടപ്പോൾ അവൾക്കു വ്യക്തമായി കാണാൻ കഴിഞ്ഞില്ല. അത് തോട്ടക്കാരൻ ആയിരിക്കുമെന്നും യേശുവിന്റെ ശരീരം എവിടെ വച്ചുവെന്ന് അവനറിയുമെന്നും അവൾ കരുതി (20:14-15). യേശു മറിയയുടെ പേര് വിളിച്ചപ്പോൾ എന്തു സംഭവിച്ചു എന്നു പറയുക (20:16). കഥയുടെ ഈ ഭാഗം പറയുമ്പോൾ ചിത്രം 11 ൽനിന്ന് കടലാസ് നീക്കുക.
4.	അന്നു രാവിലെ രണ്ടാം തവണയും മറിയയ്ക്കു വലിയ അത്ഭുതം നേരിട്ടു. ഇത്തവണ അത് അവളെ സന്തോഷംകൊണ്ടു നിറച്ചു! താൻ ജീവിച്ചിരിക്കുന്നുവെന്ന് ശിഷ്യന്മാരോടു ചെന്നു പറയാൻ യേശു അവളോടു പറഞ്ഞു. മറിയ വളരെ ആഹ്ലാദിച്ച് ആ അത്ഭുത വാർത്തയുമായി അവരുടെ അടുക്കലേക്ക് ഓടി (20:17-18).
കഥയോടുള്ള നമ്മുടെ പ്രതികരണം
യേശു പേര് വിളിച്ചപ്പോൾ മറിയ അവനെ തിരിച്ചറിഞ്ഞു. തനിക്കുള്ളവരെല്ലാം ഓരോരുത്തരുടെയും പേര് യേശു അറിയുന്നു. യേശു ജീവിച്ചിരിക്കുന്നതിൽ നിങ്ങൾ മറിയയെപ്പോലെ ആഹ്ലാദിക്കുന്നുണ്ടോ? പാപത്തെയും തിന്മയെയും ജയിച്ചതിനാൽ അവൻ മരണത്തെ ജയിച്ചു. നമുക്കു നിത്യജീവൻ നല്കാൻ അവൻ കല്ലറയിൽനിന്ന് ഉയിർത്തെഴുന്നേറ്റു.
മനഃപാഠ വാക്യം ഹൃദിസ്ഥമാക്കൽ

